proxectonos/corpus_dominio_legal_administrativo_tmp huggingface dataset:
RESOLUCIÓN do 13 de febreiro de 2007 pola que se convoca un curso sobre policía xudicial, inspección ocular e instrución de atestados.
ACADEMIA GALEGA DE SEGURIDADE PÚBLICA — III. OUTRAS DISPOSICIÓNS — 27/02/2007

Dentro das actividades programadas para o ano 2007, e conforme as funcións atribuídas pola Lei 1/2007, do 15 de xaneiro, de creación da Academia Galega de Seguridade Pública, anúnciase a realización dun curso sobre policía xudicial, inspección ocular e instrución de atestados, que deberá desenvolverse conforme as seguintes bases:
Obxectivos.
Coñecer a actuación policial como policía xudicial, afondando na necesidade da elaboración de atestados e dilixencias preprocesuais, con rigor e técnica procedemental, de tal xeito que se poidan constituír no plenario como proba de cargo.
Destinatarios.
O curso vai dirixido aos membros dos corpos de Policía Local de Galicia.
Inscrición.
A inscrición dos participantes será totalmente gratuíta.
Prazas.
30.
Solicitudes.
1. O persoal que desexe participar neste curso deberá presentar, cuberta á máquina ou con letra moi clara, a instancia que figura no anexo.
2. O prazo para a presentación de instancias rematará o día 16 de marzo de 2007, ás 14.00 horas.
3. As instancias deberán enviarse á Academia Galega de Seguridade Pública, sita na avenida da Cultura, s/n, 36680 A Estrada; ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Datas.
O curso realizarase en datas do 27 ao 29 de marzo.
O horario será de 9.30 a 14.00 h e de 15.30 a 19.00 horas, e o día 29 de 9.30 a 13.30 horas.
Contido.
Módulo I: a policía xudicial e os principios básicos que informan a súa actuación.
Módulo II: o atestado policial e a instrución técnica de dilixencias preprocesuais.
Módulo III: o testimonio policial e a reprodución das actuacións policiais na fase de plenario.
Relación de admitidos.
A relación de admitidos farase pública o día 20 de marzo a partir das 14.00 horas, no taboleiro de anuncios da Academia Galega de Seguridade Pública e na páxina web
http://agasp.xunta.es
, ou ben poden coñecer e confirmar a súa asistencia chamando ao teléfono 986 59 02 41.
Lugar.
O curso desenvolverase na Academia Galega de Seguridade Pública, sita na avenida da Cultura, s/n, no Concello da Estrada.
Certificado de asistencia.
Ao remate do curso entregaráselles un certificado de asistencia a aquelas persoas que acrediten a súa participación continuada a el.
Modificacións.
A Academia Galega de Seguridade Pública poderá modificar o desenvolvemento do curso para adaptalo ás necesidades da Administración e ás continxencias que poidan xurdir.
A Estrada, 13 de febreiro de 2007.
Carlos Suárez-Mira Rodríguez
Director xeral da Academia Galega de Seguridade
Pública
ORDE do 26 de xaneiro de 2007 pola que se fixa o prezo de venda ao público da publicación: Manual de soporte vital avanzado en urgencias prehospitalarias.
CONSELLERÍA DE SANIDADE — III. OUTRAS DISPOSICIÓNS — 27/02/2007

A Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 51 sinala a obriga de que
os prezos privados sexan fixados polas consellerías correspondentes, logo de informe favorable da Consellería de Economía e Facenda, e publicados no Diario Oficial de Galicia.
Para cumprir este mandato, e despois de emitido o preceptivo informe favorable da Consellería de Economía e Facenda, esta consellería
DISPÓN:
Artigo único.
1. Queda aprobado o prezo de venda ao público da publicación editada pola Fundación Pública Urxencias Sanitarias de Galicia 061 e que se relaciona no anexo.
2. Este prezo entenderase, de ser o caso, con IVE incluído.
Santiago de Compostela, 26 de xaneiro de 2007.
Mª José Rubio Vidal
Conselleira de Sanidade
ANEXO
* Manual de soporte vital avanzado en urgencias prehospitalarias: 21 euros.
ORDE do 26 de xaneiro de 2007 pola que se fixa o prezo de venda ao público da publicación: O consumo de drogas en Galicia VIII.
CONSELLERÍA DE SANIDADE — III. OUTRAS DISPOSICIÓNS — 27/02/2007

A Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 51 sinala a obriga de que os prezos privados sexan fixados polas consellerías correspondentes, logo de informe favorable da Consellería de Economía e Facenda, e publicados no Diario Oficial de Galicia.
Para cumprir este mandato, e despois de emitido o preceptivo informe favorable da Consellería de Economía e Facenda, esta consellería
DISPÓN:
Artigo único.
1. Queda aprobado o prezo de venda ao público da publicación editada polo Servizo Galego de Saúde e que se relaciona no anexo.
2. Este prezo entenderase, de ser o caso, con IVE incluído.
Santiago de Compostela, 26 de xaneiro de 2007.
Mª José Rubio Vidal
Conselleira de Sanidade
ANEXO
* O consumo de drogas en Galicia VIII: 17 euros.
ORDE do 20 de marzo de 2007 pola que se nomea un novo membro do Comité Ético de Investigación Clínica de Galicia.
CONSELLERÍA DE SANIDADE — II. AUTORIDADES E PERSOAL — 29/03/2007

Os comités éticos de investigación clínica son os encargados de emitir informe sobre todos os ensaios clínicos que se realicen dentro do seu ámbito territorial. Os ensaios clínicos e os comités éticos de investigación clínica regúlanse na comunidade autónoma polo Decreto 32/1996, do 25 de xaneiro, e polo Real decreto 223/2006, do 6 de febreiro.
A Orde do 11 de xullo de 1996 pola que se crea o Comité Ético de Investigación Clínica de Galicia, no seu artigo 3, dispón que a composición do comité se axustará ao establecido no Decreto 32/1996 e os seus membros serán nomeados por orde da Consellería de Sanidade.
En consecuencia, en virtude das facultades que me confire o artigo 38 da Lei 1/1983, do 22 de febreiro, reguladora da Xunta e do seu presidente, reformada pola Lei 11/1988, do 20 de outubro, a Orde do 11 de xullo de 1996 e a disposición adicional primeira do Decreto 32/1996, do 25 de xaneiro, polo que regula a realización de ensaios clínicos na Comunidade Autónoma de Galicia, a proposta da División de Farmacia e Produtos Sanitarios do Servizo Galego de Saúde,
DISPOÑO:
Artigo único.-Noméase membro do Comité Ético de Investigación Clínica de Galicia, creado pola
Orde do 11 de xullo de 1996, a persoa que se relaciona no anexo.
Santiago de Compostela, 20 de marzo de 2007.
María José Rubio Vidal
Conselleira de Sanidade
ANEXO
Novo membro do CEIC de Galicia:
Martín Lázaro Quintela, facultativo especialista del Área do Servizo de Oncoloxía Médica do Complexo Hospitalario Universitario de Vigo.
CORRECCIÓN de erros.-Orde do 8 de febreiro de 2007 de autorización ás oficinas de farmacia para levar o libro receitario oficial por medios informáticos.
CONSELLERÍA DE SANIDADE — I. DISPOSICIÓNS XERAIS — 30/03/2007

Advertido un erro no texto da citada orde, publicada no DOG nº 43, do xoves 1 de marzo de 2007, cómpre realizar a seguinte corrección:
Na páxina 3.052 no artigo 5 a), onde di: «Data de prescrición (día, mes, ano).», debe dicir: «Data de dispensación (día, mes, ano)».
RESOLUCIÓN do 13 de febreiro de 2007 pola que se convoca un curso sobre medición de ruídos.
ACADEMIA GALEGA DE SEGURIDADE PÚBLICA — III. OUTRAS DISPOSICIÓNS — 26/02/2007

Dentro das actividades programadas para o ano 2007, e conforme as funcións atribuídas pola Lei 1/2007, do 15 de xaneiro, de creación da Academia Galega de Seguridade Pública, anúnciase a celebración dun curso sobre medición de ruídos, que deberá desenvolverse conforme as seguintes bases:
Obxectivos.
-Coñecer a normativa actualizada sobre protección acústica.
-Introducir os alumnos nos conceptos fundamentais sobre acústica e as súas características.
-Proporcionar a información suficiente para manexar e entender a terminoloxía relacionada coas medicións acústicas e o manexo e mantemento de sonómetros e aparellaxe técnica asociada ás medicións do ruído.
-Dotar os participantes dos coñecementos suficientes para avaliar unha situación acústica, facer medicións e elaborar informes.
Destinatarios.
O curso vai dirixido aos membros dos corpos da policía local de Galicia.
Inscrición.
A inscrición dos participantes será totalmente gratuíta.
Prazas.
30 prazas.
Solicitudes.
1. O persoal que desexe participar neste curso deberá presentar, cuberta a máquina ou con letra moi clara, a instancia que figura no anexo.
2. O prazo para a presentación de instancias rematará o día 12 de marzo de 2007, ás 14.00 horas.
3. As instancias deberanse enviar á Academia Galega de Seguridade Pública, sita na avenida da Cultura, s/n, 36680 A Estrada; ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Datas.
O curso realizarase en datas do 21 ao 23 de marzo.
O horario será das 9.30 ás 14.00 e das 15.30 ás 19.00 horas, excepto o día 23 que será das 9.30 ás 13.30 horas.
Contido.
-A protección acústica desde o punto de vista normativo e administrativo.
-Fundamentos básicos da acústica.
-Instrumentos de medición.
-Parámetros de avaliación acústica e elaboración de informes.
Relación de admitidos.
A relación de admitidos farase pública o día 15 de marzo a partir das 14.00 horas, no taboleiro de anuncios da Academia Galega de Seguridade Pública e na páxina web
http://agasp.xunta.es
, ou ben poden coñecer e confirmar a súa asistencia chamando ao teléfono 986 59 02 41.
Lugar.
O curso desenvolverase na Academia Galega de Seguridade Pública, sita na avenida da Cultura, s/n, no concello da Estrada.
Certificado de asistencia.
Ao remate do curso entregaráselles un certificado de asistencia a aquelas persoas que acrediten a súa participación continuada nel.
Modificacións.
A Academia Galega de Seguridade Pública poderá modificar o desenvolvemento normal do curso para adaptalo ás necesidades da Administración e ás continxencias que poidan xurdir.
A Estrada, 13 de febreiro de 2007.
Carlos Suárez-Mira Rodríguez
Director xeral da Academia Galega de Seguridade
Pública
ORDE do 6 de marzo de 2007 pola que se regulan os prazos para iniciar e realizar a inspección técnica de ciclomotores.
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 29/03/2007

A inspección técnica de vehículos regúlase polo Real decreto 2042/1994, do 14 de outubro. O devandito real decreto modificouse polo Real decreto 711/2006, do 9 de xuño, e introduce a obrigatoriedade de realizar a inspección técnica periódica aos ciclomotores e cuadriciclos lixeiros, ata agora exentos, a partir do 21 de setembro de 2006.
Tendo en conta que os percorridos dos ciclomotores de dúas rodas normalmente se limitan ao municipio e que o seu desprazamento ás estacións de ITV pode verse afectado por restricións á circulación, vese a conveniencia de habilitar unidades móbiles que se despracen aos núcleos urbanos onde non existan estacións de ITV. Para poder preparar as infraestruturas axeitadas, o citado Real decreto 711/2006, na disposición transitoria segunda, punto 2, establece que as comunidades autónomas poden determinar a data de entrada en vigor da obrigatoriedade da inspección técnica periódica, única e exclusivamente, dos ciclomotores de dúas rodas, ata un máximo de tres anos desde a publicación deste real decreto.
Co obxecto de que as estacións de ITV poidan realizar estas novas inspeccións dunha forma gradual, a disposición transitoria segunda, punto primeiro, do Real decreto 711/2006 establece uns prazos de inspección en función da terminación do número de matrícula.
O exercicio das devanditas competencias correspondelle á Consellería de Innovación e Industria, de acordo co establecido no Decreto 231/2006, do 23 de novembro, polo que se aproba a súa estrutura orgánica.
Na súa virtude,
DISPOÑO:
Artigo 1º
Establecer o día 1 de xaneiro de 2009 como a data de entrada en vigor da obrigatoriedade da inspección técnica periódica dos ciclomotores de dúas rodas.
Artigo 2º
A partir do 1 de xaneiro de 2009 os ciclomotores de dúas rodas deberán comezar a pasar a inspección técnica periódica como límite nos seguintes prazos:
* Número de matrícula rematado en 0: no mes de xaneiro de 2009.
* Número de matrícula rematado en 1: no mes de febreiro de 2009.
* Número de matrícula rematado en 2: no mes de marzo de 2009.
* Número de matrícula rematado en 3: no mes de abril de 2009.
* Número de matrícula rematado en 4: no mes de maio de 2009.
* Número de matrícula rematado en 5: no mes de xuño de 2009.
* Número de matrícula rematado en 6: no mes de xullo de 2009.
* Número de matrícula rematado en 7: no mes de agosto de 2009.
* Número de matrícula rematado en 8: no mes de setembro de 2009.
* Número de matrícula rematado en 9: no mes de outubro de 2009.
Disposicións derradeiras
Primeira.-Facúltase o director xeral competente en materia de industria para ditar as disposicións necesarias para a aplicación desta orde.
Segunda.-Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 6 de marzo de 2007.
Fernando Xabier Blanco Álvarez
Conselleiro de Innovación e Industria
CORRECCIÓN de erros.-Orde do 21 de marzo de 2007 pola que se regula o uso de instalacións xuvenís dependentes da Vicepresidencia da Igualdade e do Benestar en réxime de oferta concertada durante a campaña de verán de 2007.
VICEPRESIDENCIA DA IGUALDADE E DO BENESTAR — III. OUTRAS DISPOSICIÓNS — 29/03/2007

Advertidos erros no anexo I da devandita orde publicada no Diario Oficial de Galicia nº 60, do luns 26 de marzo, cómpre substituílo polo que se publica a seguir:
DECRETO 52/2007, do 29 de marzo, polo que se nomea delegado provincial de Ourense a Francisco José Fumega Piñeiro.
CONSELLERÍA DE MEDIO AMBIENTE E DESENVOLVEMENTO SOSTIBLE — II. AUTORIDADES E PERSOAL — 30/03/2007

En virtude do etablecido nos artigos 4.13º e 34.2º da Lei de Galicia 1/1983, do 22 de febreiro, regu-
ladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Medio Ambiente e Desenvolvemento Sostible e logo de deliberación do Consello da Xunta de Galicia na súa reunión do día vinte e nove de marzo de dous mil sete,
Nomeo delegado provincial de Ourense da Consellería de Medio Ambiente e Desenvolvemento Sostible a Francisco José Fumega Piñeiro.
Santiago de Compostela, vinte e nove de marzo de dous mil sete.
Emilio Pérez Touriño
Presidente
Manuel Vázquez Fernández
Conselleiro de Medio Ambiente
e Desenvolvemento Sostible
DECRETO 51/2007, do 29 de marzo, polo que se dispón que cese Celso Fernández López como delegado provincial de Ourense.
CONSELLERÍA DE MEDIO AMBIENTE E DESENVOLVEMENTO SOSTIBLE — II. AUTORIDADES E PERSOAL — 30/03/2007

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Medio Ambiente e Desenvolvemento Sostible e logo de deliberación do Consello da Xunta de Galicia na súa reunión do día vinte e nove de marzo de dous mil sete,
DISPOÑO:
Que cese, por petición propia, Celso Fernández López, como delegado provincial de Ourense da Consellería de Medio Ambiente e Desenvolvemento Sostible, agradecéndolle os servizos prestados.
Santiago de Compostela o vinte e nove de marzo de dous mil sete.
Emilio Pérez Touriño
Presidente
Manuel Vázquez Fernández
Conselleiro de Medio Ambiente
e Desenvolvemento Sostible
RESOLUCIÓN do 27 de febreiro de 2007, da Dirección Xeral de Relacións Laborais, pola que se fai público o depósito da acta de constitución e dos estatutos da Asociación Profesional de las Escalas de Ingenieros del Cuerpo Superior Facultativo de la Xunta de Galicia.
CONSELLERÍA DE TRABALLO — III. OUTRAS DISPOSICIÓNS — 30/03/2007

En cumprimento do disposto no artigo 4 do Real decreto 873/1977, do 22 de abril, de desenvolvemento da Lei 19/1977, do 1 de abril, e para os efectos previstos nel, faise público que no correspondente servizo desta dirección xeral foron depositados a acta de constitución e os estatutos da Asociación Profesional de las Escalas de Ingenieros del Cuerpo Superior Facultativo de la Xunta de Galicia, que ten os seguintes ámbitos:
Territorial: Comunidade Autónoma de Galicia.
Profesional: poderán pertencer á devandita asociación os funcionarios das escalas de enxeñeiros do corpo superior facultativo da Xunta de Galicia, así como o persoal interino ou laboral que posúan a titulación académica.
Asinan a acta de constitución: Marcos Barreiro González e sete persoas máis.
Santiago de Compostela, 27 de febreiro de 2007.
Pilar Cancela Rodríguez
Directora xeral de Relacións Laborais
RESOLUCIÓN do 16 de febreiro de 2007, da Dirección Xeral de Industria, Enerxía e Minas, pola que se establecen as tarifas da inspección periódica das instalacións receptoras de combustibles gasosos.
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 28/02/2007

O Real decreto 919/2006, do 28 de xullo, establece no seu artigo 7.2º 1, a obrigatoriedade da inspección periódica das instalacións receptoras alimentadas desde redes de distribución por canalización.
Así mesmo, establecer que as inspeccións periódicas deberán ser realizadas polo distribuidor a quen os titulares das instalacións lles aboarán o importe derivado delas.
Por outra parte, a ITC-IGC 07, no seu punto 4.1 establece a periodicidade das inspeccións e remite ao desenvolvemento regulamentario a fixación da súa contía.
En consecuencia, faise necesario fixar a contía máxima das tarifas de inspección periódica a cobrar polos distribuidores aos titulares das instalacións así como a súa actualización.
Sendo esta dirección xeral competente para resolver consonte o establecido no Decreto 231/2006, do 23 de novembro, polo que se establece a estrutura orgánica da Consellería de Innovación e Industria,
RESOLVO:
1. Fixar as tarifas máximas que vaian a aplicar os distribuidores de combustibles gasosos aos titulares das instalacións receptoras alimentadas desde redes de distribución por razón das inspeccións periódicas que se establecen no Real decreto 919/2006, do 28 de xullo, que terán as seguintes contías:
1.1. Instalacións de gas natural canalizado.
* Instalacións individuais de consumidores dos grupos 3.1, 3.2 e 3.3: 42 A.
* Instalacións comunitarias de consumidores dos mesmos grupos anteriores: 68,50 A.
* Instalacións de consumidores dos grupos 1,2 e 3.4:
Consumo anual'5GWh: 114 A.
Consumo anual entre 5-10 GWh: 148 A.
Consumo anual 10-50 GWh: 193 A.
Consumo anual)50 GWh: 220 A.
1.2. Instalacións de GLP canalizado:
* Instalacións de GLP canalizados: 53 A.
2. Estas tarifas non inclúen o IVE.
3. Estas tarifas empezarán a se aplicar ás inspeccións que se realicen a partir do 4 de marzo de 2007.
4. As tarifas actualizaranse anualmente na contía en que se incremente ou diminúa o IPC anual.
Santiago de Compostela, 16 de febreiro de 2006.
Anxo Ramón Calvo Silvosa
Director xeral de Industria, Enerxía e Minas
CORRECCIÓN de erros.-Orde do 1 de decembro de 2006 pola que se resolve a do 6 de xuño de 2006 (Diario Oficial de Galicia do 15 de xuño) de convocatoria das axudas do Programa de consolidación e estruturación de unidades de investigación competitivas, en réxime de concorrencia competitiva.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 28/02/2007

Advertido erro no texto da citada orde, publicada no DOG nº 238, do mércores 13 de decembro de 2006, é necesario publicar a corrección seguinte:
Na páxina 18.157, segunda columna, modalidade de grupos de referencia competitiva, onde di: «nº de expediente: 2006/129; solicitante: Vidal Costa, Félix; universidade: USC; departamento: física da materia condensada; axuda (euros): 50.000», debe dicir: «nº de expediente: 2006/129; solicitante: Vidal Costa, Félix; universidade: USC; departamento: física da materia condensada; axuda (euros): 70.000».
DECRETO 55/2007, do 8 de marzo, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de construción de adaptación da estrada LU-703 Barbeitos (LU-701)-límite da provincia de Asturias ao plan de baixa intensidade media diaria. (Clave LU/05/193.02).
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — III. OUTRAS DISPOSICIÓNS — 30/03/2007

Con data do 23 de novembro de 2006, o director xeral de Obras Públicas, por delegación da conselleira de Política Territorial, Obras Públicas e Transportes, aprobou o proxecto de construción de adaptación da estrada LU-703 Barbeitos (LU-701)-límite da provincia de Asturias ao plan de baixa IMD. Clave LU/05/193.02.
Os bens e dereitos en que se concreta a declaración de urxente ocupación aparecen recollidos e valorados no citado proxecto.
A competencia para efectuar a declaración de urxente ocupación tena atribuída a Xunta de Galicia en virtude do artigo segundo do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Transportes, considerando xustificada a referida declaración pola súa incidencia favorable na seguridade viaria, por tratarse dun treito encadrado nas actuacións de mellora das comunicacións coa Comunidade Autónoma de Asturias.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación co previsto no artigo 16 da Lei 4/1994, do 14 de setembro, de estradas de Galicia, por proposta da conselleira de Política Territorial, Obras Públicas e Transportes e logo da deliberación do Consello da Xunta de Galicia na súa reunión do día oito de marzo de dous mil sete,
DISPOÑO:
Artigo único.-Declarar a utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación, no proxecto de construción de adaptación da estrada LU-703 Barbeitos (LU-701)-límite da provincia de Asturias ao plan de baixa IMD. Clave LU/05/193.02.
Santiago de Compostela, oito de marzo de dous mil sete.
Emilio Pérez Touriño
Presidente
María José Caride Estévez
Conselleira de Política Territorial, Obras Públicas
e Transportes
DECRETO 54/2007, do 8 de marzo, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de trazado da vía de alta capacidade Carballo-Fisterra, treito: VG-1.4 Cee-Sardiñeiro. (Clave AC/03/038.01).
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — III. OUTRAS DISPOSICIÓNS — 30/03/2007

Con data do 1 de decembro de 2006, o director xeral de Obras Públicas, por delegación da conselleira de Política Territorial, Obras Públicas e Transportes, aprobou o proxecto de trazado da vía de alta capacidade Carballo-Fisterra, treito: VG-1.4 Cee-Sardiñeiro. Clave AC/03/038.01.
Os bens e dereitos en que se concreta a declaración de urxente ocupación aparecen recollidos e valorados no citado proxecto.
A competencia para efectuar a declaración de urxente ocupación tena atribuída a Xunta de Galicia en virtude do artigo segundo do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Transportes, considerando xustificada a referida declaración pola súa incidencia nas comunicacións en dirección Fisterra. O novo treito é unha variante de Cee-Corcubión que evita o paso do tráfico polo núcleo urbano de Cee-Corcubión, coa conseguinte incidencia na seguridade viaria, diminución da contaminación acústica e desconxestión do tráfico.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación co previsto no artigo 16 da Lei 4/1994, do 14 de setembro, de estradas de Galicia, por proposta da conselleira de Política Territorial, Obras Públicas e Transportes e logo da deliberación do Consello da Xunta de Galicia na súa reunión do día oito de marzo de dous mil sete,
DISPOÑO:
Artigo único.-Declarar a utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación, no proxecto de trazado da vía de alta
capacidade Carballo-Fisterra, treito: VG-1.4 Cee-Sardiñeiro. Clave AC/03/038.01.
Santiago de Compostela, oito de marzo de dous mil sete.
Emilio Pérez Touriño
Presidente
María José Caride Estévez
Conselleira de Política Territorial, Obras Públicas
e Transportes
DECRETO 53/2007, do 8 de marzo, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de construción de mellora da seguridade viaria na AC-415 A Coruña-Sabón (AC-552), treito: travesía de Meicende e Pastoriza, p.k. 1+600 ao 5+100. (Clave AC/06/016.06).
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — III. OUTRAS DISPOSICIÓNS — 30/03/2007

Con data do 24 de novembro de 2006, o director xeral de Obras Públicas, por delegación da conselleira de Política Territorial, Obras Públicas e Transportes, aprobou o proxecto de construción de mellora da seguridade viaria na AC-415 A Coruña-Sabón (AC-552), treito: travesía de Meicende e Pastoriza, p.k. 1+600 ao 5+100. Clave AC/06/016.06.
Os bens e dereitos en que se concreta a declaración de urxente ocupación aparecen recollidos e valorados no citado proxecto.
A competencia para efectuar a declaración de urxente ocupación tena atribuída a Xunta de Galicia en virtude do artigo segundo do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Transportes, considerando xustificada a referida declaración pola súa incidencia favorable na seguridade viaria, por tratarse dun treito de concentración de accidentes e por ser necesario remodelar distintas interseccións.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación co previsto no artigo 16 da Lei 4/1994, do 14 de setembro, de estradas de Galicia, por proposta da conselleira de Política Territorial, Obras Públicas e Transportes e logo da deliberación do Consello da Xunta de Galicia na súa reunión do día oito de marzo de dous mil sete,
DISPOÑO:
Artigo único.-Declarar a utilidade pública e a urxente ocupación dos bens e dereitos necesarios e que se con
cretan no expediente administrativo instruído, para efectos de expropiación, no proxecto de construción de mellora da seguridade viaria na AC-415 A Coruña-Sabón (AC-552), treito: travesía de Meicende e Pastoriza, p.k. 1+600 ao 5+100. Clave AC/06/016.06.
Santiago de Compostela, oito de marzo de dous mil sete.
Emilio Pérez Touriño
Presidente
María José Caride Estévez
Conselleira de Política Territorial, Obras Públicas
e Transportes
CORRECCIÓN de erros.-Orde do 22 de marzo de 2007 pola que se regula o procedemento de adxudicación de prazas nas escolas infantís 0-3 dependentes da Vicepresidencia da Igualdade e do Benestar para o curso 2007/2008.
VICEPRESIDENCIA DA IGUALDADE E DO BENESTAR — III. OUTRAS DISPOSICIÓNS — 30/03/2007

Advertido erro na devandita orde, publicada no Diario Oficial de Galicia nº 63, do xoves, 29 de marzo de 2007, cómpre efectuar a seguinte corrección:
-Na páxina 5.080, a disposición derradeira segunda debe ser substituída por: «Esta orde entrará en vigor o día da súa publicación no Diario Oficial de Galicia».
CONSELLERÍA DE POLÍTICA TERRITORIAL, OBRAS PÚBLICAS
E TRANSPORTES
ORDE do 21 de marzo de 2007 pola que se declara a alienabilidade de dous predios da Comunidade Autónoma de Galicia pertencentes ao fondo de terras da zona de concentración parcelaria de Viascón (números 621 e 953).
CONSELLERÍA DO MEDIO RURAL — III. OUTRAS DISPOSICIÓNS — 28/03/2007

O artigo 31.3º, da Lei 12/2001, do 10 de setembro, de modificación da Lei de concentración parcelaria para Galicia, sinala que a consellería competente en materia de agricultura está autorizada para exercer as funcións dominicais sobre o fondo de terras segundo o establecido na lexislación patrimonial, sen prexuízo do informe previo da Consellería de Economía e Facenda para os actos de disposición sobre bens inmobles.
O 2 de xaneiro de 2005, a Dirección Xeral de Fomento e Calidade da Vivenda da Consellería de Vivenda e Solo solicitou a cesión gratuíta en propiedade dos predios nº 610 e 953 da zona de concentración parcelaria de Viascón (Cotobade- Pontevedra) que pertencen á Comunidade Autónoma de Galicia en virtude da acta de reorganización da propiedade da zona de concentración parcelaria de Viascón do 12 de novembro de 2002, pola que pasaron á titularidade da Comunidade Autónoma de Galicia as terras sobrantes da antedita zona de concentración, entre a que se encontran os predios nº 621 e 953.
Unha vez obtida a inscrición no correspondente rexistro da propiedade dos citados bens inmobles, procede declarar a súa alienabilidade de conformidade co disposto no artigo 24 da Lei 3/1985, do 12 de abril, do patrimonio da Comunidade Autónoma de Galicia e no artigo 60 do Decreto 50/1989, do 9 de marzo, polo que se aproba o seu regulamento, co obxecto de posibilitar o tráfico deste ben patrimonial.
En virtude do anteriormente exposto e tendo en conta a memoria xustificativa da Secretaría Xeral da Consellería do Medio Rural e despois do informe favorable da Consellería de Economía e Facenda,
DISPOÑO:
Artigo único.-Declárase a alleabilidade dos bens inmobles que se describen:
Predio nº 621 da zona de concentración parcelaria de Viascón, municipio de Cotobade, terreo dedicado a secaño no sitio de Chan da Vila, que ten unha superficie de 10-70 áreas, que estrema: norte, camiño, zona excluída e construción; sur, Amado Lorenzo García (620); leste, zona excluída e oeste, camiño. Inscrito no Rexistro da Propiedade de Ponte Caldelas, tomo 182, libro 73, folio 64, predio nº 8281, inscrición 1ª.
Predio nº 953 da zona de concentración parcelaria de Viascón, municipio de Cotobade, terreo dedicado a secaño no sitio de Portela, que ten unha superficie de 23-66 áreas, que estrema: norte Juventino Fortes Pardo (956) e camiño; sur, Marina Alves Figueroa (952); leste, camiño; oeste, Concepción Ventín Cer
viño (958), Jorge Ventín Martínez e outras (959) e Emilia Caramés Iglesias (960). Inscrito no Rexistro da Propiedade de Ponte Caldelas, tomo 183, libro 74,folio 168, predio 8.610, inscrición 1ª.
Santiago de Compostela, 21 de marzo de 2007.
Alfredo Suárez Canal
Conselleiro do Medio Rural
DECRETO 48/2007, do 15 de marzo, polo que se crea o Centro de Día de Maiores de Volta do Castro, no Concello de Santiago de Compostela (A Coruña).
VICEPRESIDENCIA DA IGUALDADE E DO BENESTAR — III. OUTRAS DISPOSICIÓNS — 28/03/2007

O artigo 27.23º do Estatuto de autonomía para Galicia, en concordancia co artigo 148.1º 20 da Constitución española, establece a competencia exclusiva da comunidade autónoma no ámbito da asistencia social.
En virtude desa atribución competencial, o Parlamento de Galicia aprobou a Lei 4/1993, do 14 de abril, de servizos sociais, pola que se ordenan e regulan os aspectos básicos dun sistema integrado de servizos sociais como servizo público da Comunidade Autónoma de Galicia, estruturado en dous niveis de atención, primaria e especializada.
A dita norma veu regular os servizos sociais de atención especializada dirixidos ao colectivo das persoas maiores, e establece determinados programas e equipamentos, entre os que figuran os centros de día, encamiñados a acadar a autonomía persoal e a integración social deste sector poboacional.
En desenvolvemento da lei, e co fin de garantir a axeitada prestación dos servizos, acreditar a calidade da atención e recoñecer os dereitos e deberes dos usuarios, aprobouse o Decreto 243/1995, do 28 de xullo, de autorización e acreditación de centros de servizos sociais. Esta disposición regula a obrigatoriedade de obter autorización administrativa previa para a creación ou modificación dos equipamentos sociais así como para o inicio ou cesamento das súas actividades, especificando os requisitos xerais que eles deben cumprir.
Neste senso, segundo o disposto no artigo 29 da Lei 4/1993, de servizos sociais e o artigo 6 do Decreto 243/1995, para a creación de centros de servizos sociais propios da Administración autonómica, será necesaria unha norma con rango de decreto.
En consecuencia, e por proposta do vicepresidente da Igualdade e do Benestar da Xunta de Galicia e logo de deliberación do Consello da Xunta de Galicia, na súa reunión do día quince de marzo de dous mil sete,
DISPOÑO:
Artigo único.
Crear o Centro de Día de Maiores de Volta do Castro no Concello de Santiago de Compostela (A Coruña).
Disposicións derradeiras
Primeira.-Autorízase o vicepresidente da Igualdade e do Benestar para o desenvolvemento e execución deste decreto.
Segunda.-A presente disposición entrará en vigor o día seguinte ao da súa publicación no Diario Oficial de Galicia.
Santiago de Compostela, quince de marzo de dous mil sete.
Emilio Pérez Touriño
Presidente da Xunta de Galicia
Manuel Anxo Quintana
Vicepresidente da Igualdade e do Benestar
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA
RESOLUCIÓN do 13 de febreiro de 2007 pola que se convoca un seminario de normativa sobre armas, explosivos e artificios pirotécnicos.
ACADEMIA GALEGA DE SEGURIDADE PÚBLICA — III. OUTRAS DISPOSICIÓNS — 26/02/2007

Dentro das actividades programadas para o ano 2007, e conforme as funcións atribuídas pola Lei 1/2007, do 15 de xaneiro, da Academia Galega de Seguridade Pública, anúnciase a celebración dun seminario de normativa sobre armas, explosivos e artificios pirotécnicos, que deberá desenvolverse conforme as seguintes bases:
Obxectivos.
-Coñecer a normativa relacionada coa temática de armas, explosivos e artificios pirotécnicos.
-Actualizarse na temática que afecta as forzas e corpos de seguridade e en especial a Policía Local.
Destinatarios.
O seminario vai dirixido aos membros das forzas e corpos de seguridade e colectivos interesados na súa temática.
Inscrición e admisión.
A inscrición dos participantes será totalmente gratuíta. A admisión realizarase por rigorosa orde de entrada de solicitudes no rexistro da Academia Galega de Seguridade Pública.
Prazas.
80 prazas.
Solicitudes.
1. O persoal que desexe participar neste seminario deberá presentar, cuberta a máquina ou con letra moi clara, a instancia que figura no anexo.
2. O prazo para a presentación de instancias rematará o día 14 de marzo de 2007, ás 14.00 horas.
3. As instancias deberán enviárselle á Academia Galega de Seguridade Pública, sita na avenida da Cultura, s/n, 36680 A Estrada; ou ben poden entre
38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Datas.
O seminario realizarase o día 22 de marzo.
O horario será das 9.30 ás 14.00 e das 15.30 ás 19.00 horas, cunha duración de 8 horas lectivas.
Contido.
1. Armas e explosivos, introdución e concienciación.
2. Consideracións de interese policial e análises de casuística operativa sobre armas para a Policía Local.
3. Conceptos básicos sobre o Regulamento de explosivos.
4. Ideas xerais sobre o Regulamento de armas.
Relación de admitidos.
A relación de admitidos farase pública o día 19 de marzo a partir das 14.00 horas, no taboleiro de anuncios da Academia Galega de Seguridade Pública e na páxina web
http://agasp.xunta.es
, ou ben poden coñecer e confirmar a súa asistencia chamando ao teléfono 986 59 02 41.
Lugar.
O seminario desenvolverase na Academia Galega de Seguridade Pública, sita na avenida da Cultura, s/n, no concello da Estrada.
Certificado de asistencia.
Ao remate do seminario entregaráselles un certificado de asistencia a aquelas persoas que acrediten a súa participación continuada a el.
Modificacións.
A Academia Galega de Seguridade Pública poderá modificar o desenvolvemento do seminario para adaptalo ás necesidades da Administración e ás continxencias que poidan xurdir.
A Estrada, 13 de febreiro de 2007.
Carlos Suárez-Mira Rodríguez
Director xeral da Academia Galega de Seguridade
Pública
DECRETO 77/2007, do 26 de abril, polo que se nomea delegado provincial de Lugo a Luis Rodríguez Edrosa.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — II. AUTORIDADES E PERSOAL — 30/04/2007

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Presidencia, Administracións Públicas e Xustiza e logo de deliberación do Consello da Xunta de Galicia na súa reunión do día vinte e seis de abril de dous mil sete,
Nomeo delegado provincial de Lugo da Consellería de Presidencia, Administracións Públicas e Xustiza a Luis Rodríguez Edrosa.
Santiago de Compostela, vinte e seis de abril de dosu mil sete.
Emilio Pérez Touriño
Presidente
José Luis Méndez Romeu
Conselleiro de Persidencia, Administracións Públicas e Xustiza
RESOLUCIÓN do 26 de marzo de 2007, da Dirección Xeral de Conservación da Natureza, pola que se lles dá publicidade aos beneficiarios das axudas concedidas ao abeiro da Orde do 21 de xullo de 2006 pola que se establecen e regulan axudas para a mellora do hábitat da perdiz rubia.
CONSELLERÍA DE MEDIO AMBIENTE E DESENVOLVEMENTO SOSTIBLE — III. OUTRAS DISPOSICIÓNS — 30/04/2007

De conformidade co disposto no artigo 18 da Lei 38/2003, xeral de subvencións, no artigo 78.8º do Decreto lexislativo 1/1999, do 7 de outubro, polo que se aproba o texto refundido da Lei de réxime financeiro e orzamentario de Galicia, e no artigo 11 da Orde do 21 de xullo de 2006 pola que se establecen e regulan axudas para a mellora do hábitat da perdiz rubia, procédese pola presente á publicación do extracto das axudas outorgadas pola Consellería de Medio Ambiente e Desenvolvemento Sostible ao abeiro da citada orde.
Deste xeito, cómpre sinalar, polo que atinxe ás axudas concedidas con cargo aos orzamentos xerais da Comunidade Autónoma de Galicia para o ano 2006, o seguinte:
a) Norma reguladora da convocatoria: Orde do 21 de xullo de 2006 pola que se establecen e regulan axudas para a mellora do hábitat da perdiz rubia.
b) Aplicación orzamentaria: 15.02.342.A.780.1.
c) Crédito orzamentario: 100.000 .
d) Destinatarios: titulares de tecores galegos de carácter particular ou societario e as agrupacións destes que, aínda carecendo de personalidade xurídica, fagan unha solicitude conxunta.
e) Entidades beneficiarias, importe e finalidade das axudas que se detallan no anexo.
Santiago de Compostela, 26 de marzo de 2007.
Xosé Benito Reza Rodríguez
Director xeral de Conservación da Natureza
Ver referencia pdf "08300D006P014.PDF"
CORRECCIÓN de erros.Orde do 5 de marzo de 2007 pola que se regulan as bases que rexerán as subvencións dirixidas a concellos e mancomunidades de municipios para o fomento e realización de actividades de voluntariado e se procede á súa convocatoria para o ano 2007.
VICEPRESIDENCIA DA IGUALDADE E DO BENESTAR — III. OUTRAS DISPOSICIÓNS — 30/04/2007

Advertidos erros na páxina 4.157 na publicación da orde que se cita, efectuada no Diario Oficial de Galicia nº 54, do venres, 16 de marzo de 2007, cómpre facer as seguintes correccións:
No artigo 4º.- Contía máxima da axuda, onde di: «As axudas faranse efectivas con cargo á aplicación orzamentaria 2007.05.32.312F.480.0 (proxecto 2003 00513)...», debe dicir: «As axudas faranse efectivas con cargo á aplicación orzamentaria 2007.05.32.312F.460.0 (proxecto 2003 00512)...».
ORDE do 23 de abril de 2007 pola que se modifica a do 31 de xaneiro de 2007, pola que se regulan as bases polas que se rexerá a concesión de subvencións destinadas á prestación de servizos sociais polas corporacións locais e se procede á súa convocatoria.
VICEPRESIDENCIA DA IGUALDADE E DO BENESTAR — III. OUTRAS DISPOSICIÓNS — 30/04/2007

A Orde do 31 de xaneiro de 2007, pola que se regulan as bases polas que se rexerá a concesión de subvencións destinadas á prestación de servizos sociais polas corporacións locais e se procede á súa convocatoria (DOG nº 27, do 7 de febreiro de 2007), establece, no seu artigo 7, un importe total dispoñible para o exercicio 2007 de 22.428.862,18 . destinado ao financiamento das subvencións que, ao abeiro dela, poderán ser concedidas aos solicitantes, sen prexuízo de ulteriores variacións producidas como consecuencia de modificacións orzamentarias.
En consecuencia, como existen dispoñibilidades orzamentarias que poden ser utilizadas para os mesmos fins, cómpre ampliar o importe dos créditos correspondentes ao exercicio 2007 destinados ao financiamento das subvencións que poderán ser concedidas ao abeiro da referida Orde do 31 de xaneiro de 2007 na contía adicional de 6.256.802,64 , coa finalidade de facer chegar estas subvencións ao maior número de beneficiarios posible e en contía suficiente para garantir unha axeitada prestación dos servizos sociais por parte das corporacións locais.
Por todo o exposto e no uso das facultades que me foron conferidas,
DISPOÑO:
Artigo único.
1. Amplíase o importe total correspondente ao exercicio 2007 destinado ao financiamento das subvencións que se van conceder ao abeiro da Orde do 31 de xaneiro de 2007, pola que se regulan as bases polas que se rexerá a concesión de subvencións destinadas á prestación de servizos sociais polas corporacións locais e se procede á súa convocatoria, nas seguintes contías e aplicacións orzamentarias:
-05.31.313C.760.2 por importe de 4.991.001,20 .
-05.31.313C.760.0 por importe de 1.265.801,44 .
2. A presente modificación non afecta o prazo establecido na referida orde para a presentación de solicitudes.
Disposición derradeira
Única.-A presente disposición entrará en vigor o día seguinte ao da súa publicación no Diario Ofical de Galicia.
Santiago de Compostela, 23 de abril de 2007.
Anxo Manuel Quintana González
Vicepresidente da Igualdade e do Benestar
CORRECCIÓN de erros.Orde do 23 de marzo de 2007 pola que se establecen as bases reguladoras para a concesión, en réxime de concorrencia competitiva, das subvencións para a implantación dun distintivo de calidade do comercio galego, fomento da creación e expansión de cadeas sucursalistas, medidas ambientais e mellora da imaxe dos establecementos comerciais, en desenvolvemento do Plan de renovación e mellora do comercio galego, e se procede á súa convocatoria (IN217A).
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 30/04/2007

Advertidos os erros na devandita orde, publicada no DOG nº 68, do 9 de abril de 2007, cómpre facer as seguintes correccións:
Na páxina 5.476, columna 1, artigo 1, liña 22, punto 3, onde di «considéranse actuacións subvencionables sempre que estas sexan realizadas e efectivamente pagadas desde o 1 de xaneiro ata» debe dicir: «considéranse actuacións subvencionables sempre que estas sexan realizadas e efectivamente pagadas desde o 1 de xaneiro de 2007 ata».
Na páxina 5.478, columna 2, artigo 7º, liña 12, parágrafo 2º, onde di: «Este requirimento de emenda tamén se fará se das certificacións obtidas de conformidade co artigo 5.1º resulta que o solicitante non está ao día no pagamento das súas obrigas tributarias e sociais co Estado, coa comunidade autónoma e coa Seguridade Social», debe dicir: «Este requirimento de emenda tamén se fará se das certificacións obtidas de conformidade co artigo 5.1º resulta que o solicitante non está ao día no pagamento das súas obrigas tributarias co Estado, coa comunidade autónoma e coa Seguridade Social».
Na páxina 5.480, columna 2, no artigo 15, letra c), onde di: «Acreditar con anterioridade a ditarse a proposta de resolución de concesión que se atopa ao día nas súas obrigas tributarias estatais e autonómicas e coa Seguridade Social, e que non ten pendente de pagamento ningunha outra débeda, por ningún concepto coa Administración pública da Comunidade Autónoma galega», debe dicir: «Acreditar con anterioridade a ditarse a proposta de resolución de concesión que se atopa ao día nas súas obrigas tributarias estatais e coa Seguridade Social, e que non ten pendente de pagamento ningunha outra débeda, por ningún concepto coa Administración pública da Comunidade Autónoma galega».
No anexo II, dentro do apartado «Documentación que se xunta» onde di: «Declaración doutras axudas ou subvencións e de non estar incurso en causa de inhabilitación (Anexo II)» debe dicir: «Declaración doutras axudas ou subvencións e de non estar incurso en causa de inhabilitación (Anexo III)».
CORRECCIÓN de erros.-Resolución do 2 de marzo de 2007 pola que se regulan as bases para a concesión de axudas periódicas de apoio a mulleres que sofren violencia de xénero e se procede á súa convocatoria.
SERVIZO GALEGO DE PROMOCIÓN DA IGUALDADE DO HOME E DA MULLER — III. OUTRAS DISPOSICIÓNS — 14/03/2007

Advertido erro no anexo I de solicitude que aparece na mencionada resolución, publicada no Diario Oficial de Galicia número 47, do mércores día 7 de marzo de 2007, cómpre facer a súa substitución polo que figura a continuación.
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA
ORDE do 5 de marzo de 2007 que modifica a do 28 de decembro de 2006, pola que se fixan as tarifas e os prezos correspondentes á prestación de servizos nas instalacións xuvenís, expedición de carnés dirixidos á xuventude e participación en actividades promovidas pola Dirección Xeral de Xuventude e Solidariedade.
VICEPRESIDENCIA DA IGUALDADE E DO BENESTAR — III. OUTRAS DISPOSICIÓNS — 14/03/2007

Con data do 3 de xaneiro de 2007 publicouse no Diario Oficial de Galicia número 2, a Orde do 28 de decembro de 2006 pola que se fixan as tarifas e os prezos correspondentes á prestación de servizos nas instalacións xuvenís, expedición de carnés dirixidos á xuventude e participación en actividades promovidas pola Dirección Xeral de Xuventude e Solidariedade.
O anexo II da mencionada orde fai relación aos prezos pola expedición dos diferentes carnés dirixidos á xuventude. Entre eles indícase que o prezo para a guía internacional de albergues é de 9,80 euros, cando o prezo da dita guía é de 11 euros. A contía dos prezos dos carnés que aparecen descritos no anexo II, que é onde se atopa o erro, son acordados pola asemblea da REAJ (Rede Española de Albergues Xuvenís). En relación cos carnés de alberguistas nas súas diferentes modalidades (incluída a guía internacional de albergues), os prezos veñen indicados polo organismo provedor destes a nivel nacional (Consorcio REAJ), para os efectos de unificar a política de prezos en toda as comunidades autónomas con competencia en materia de carnés xuvenís, co obxecto de que a un mozo usuario lle custe o mesmo calquera destes carnés independentemente do lugar de expedición.
Por iso, faise necesaria a súa revisión a través desta norma.
De acordo con todo o anterior, e no exercicio das facultades que teño atribuídas pola Lei 1/1983, do 22 de febreiro, reguladora da Xunta e do seu presidente, modificada pola Lei 11/1988 e o Decreto 517/2005, do 6 de outubro,
DISPOÑO:
Artigo único.-Modificación do anexo II da Orde do 28 de decembro de 2006, pola que se fixan as tarifas e os prezos correspondentes á prestación de servizos nas instalacións xuvenís, expedición de carnés dirixidos á xuventude e participación en actividades promovidas pola Dirección Xeral de Xuventude e Solidariedade.
No anexo II da orde, no prezo correspondente á guía internacional de albergues, quedará redactado da seguinte forma:
«ANEXO II
Prezos pola expedición dos diferentes carnés dirixidos á xuventude:
Guía internacional de albergues: 11 euros».
Disposición derradeira
Única.-Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 5 de marzo de 2007.
Anxo Manuel Quintana González
Vicepresidente da Igualdade e do Benestar
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA